b'\n_START_ARTICLE_\nAistinreseptori\n_START_PARAGRAPH_\nAistinreseptori eli sensorinen reseptori on aistinelimen solu, jonka tarkoituksena on vastaanottaa ulkoisia fysikaalisia tai kemiallisia \xc3\xa4rsykkeit\xc3\xa4 sek\xc3\xa4 muuttaa n\xc3\xa4m\xc3\xa4 hermoimpulsseiksi. Reseptorit ovat spesifisi\xc3\xa4 tietyille energiamuodoille eli esimerkiksi n\xc3\xa4k\xc3\xb6aistin reseptorit aistivat s\xc3\xa4hk\xc3\xb6magneettista energiaa ja kuuloaistin reseptorit puolestaan reagoivat paineen vaihteluihin.'